Foto's: Twee vas oor toertrok vol onwettige sigarette - Maroela Media
Foto's: Twee vas oor toertrok vol onwettige sigarette
Twee buitelanders is in hegtenis geneem nadat die polisie op duisende kartonne onwettige sigarette beslag gelê het in 'n vragmotor in Brackenfell in die Wes-Kaap.
Lt.kol. André Traut, woordvoerder van die polisie, het gesê lede van die Wes-Kaapse honde-eenheid het inligting ontvang oor 'n safaritoer-vragmotor wat Suid-Afrika by die grens met Zimbabwe binnekom het op pad na Brackenfell. Die polisie het verneem dat onwettige goedere daarin vervoer word.
Volgens Traut is polisiebeamptes na 'n pakhuis in Silverpark waar hulle die vragmotor gevind het. Die beamptes het die vragmotor deursoek en 'n versteekte kompartement gevind wat gevul was met kartonne onwettige sigarette.
Traut het gesê kartonne sigarette is ook in 'n toilet in die pakhuis gevind. Hy het gesê daar is op 4 600 kartonne sigarette ter waarde van R1 miljoen beslag gelê.
'n 39-jarige Zimbabwiër en 'n 30-jarige man van Jordanië is in hegtenis geneem. Hulle sal binnekort in die hof verskyn.
Brackenfell foto's SAPD Wes-Kaap
Uber-drywers gevra om vir dié lisensies aansoek te doen
Alweer buitelanders !!!
Sigarette is so vrek duur.ek sal smokkel goedkeur as dit goedkoper is
In hulle eie lande het hulle GEEN mense regte nie. Net hier en dis waarom dit "alweer buitelanders" is. Volgende maand gaan haal hy sy volgende vrag.
Ek het nie geweet dat toertrokke so veelsydig kan wees nie. Elke keer dink ek dat ek nou alles gehoor het dan kom die volgende nuwe skelmstuk. Word die mense nooit moeg om skelm te wees???